Maxarbek Xadartsev. Maxarbek Xazbiyevich Xadartsev (oset. Хæдæрцаты Махарбек фырт Хазби; 1964-yil 2-oktyabrda tugʻilgan, Suadag, Shimoliy Osetiya Avtonom Sovet Sotsialistik Respublikasi) — sovet, rus va oʻzbek erkin kurashchisi, ikki karra Olimpiya chempioni, besh karra jahon chempioni, besh karra Yevropa chempioni, SSSRning koʻp karra chempioni hisoblanadi. SSSRda xizmat koʻrsatgan sport ustasi (1986). Iqtisodiyot fanlari nomzodi (1998), ASSR Sibir boʻlimida xizmat koʻrsatgan jismoniy madaniyat xodimi (1990). Tadbirkor, „Yagona Rossiya“ fraksiyasidan VI-chaqiriq Davlat Dumasi deputati (2011-yil 21-dekabrdan). Uylangan, oʻn nafar farzandi bor. Tarjimai holi. 1986-yildan 1995-yilgacha ketma-ket 8 ta jahon chempionatlarida sovrinli oʻrinlarni egallab, shu vaqt ichida 5 ta oltin, 2 ta kumush va 1 ta bronza medalini qoʻlga kiritgan. 1994 va 1995-yillardagi jahon chempionatlarida, shuningdek, 1996-yilda Atlantadagi Olimpiadada Xadartsev eronlik kurashchi Rasul Xademdan keyin ikkinchi oʻrinda qolgan. 1995—1999-yillarda Xadartsev Shimoliy Osetiya-Alaniya Respublikasi parlamenti a’zosi boʻlgan. 2000-yilda Sidneyda boʻlib oʻtgan Olimpiadada katta sportga qaytgan 35 yoshli Maxarbek Rossiya terma jamoasiga kira olmadi va Oʻzbekiston bayrogʻi ostida ringga chiqdi, ammo 85 kilogramm vazn toifasida atigi 14-oʻrinni egalladi. 1993-yildan „Daryal“ pivo-alkogolsiz zavod bosh direktori hisoblanadi. Vladikavkazda yyashaydi, shuningdek, „Verxniy Fiagdon“ qishlogʻida katta dala hovlisi bor. Maxarbekning katta akasi Aslan Xadartsev (1961-1990) ham kurash bilan shugʻullangan, SSSR terma jamoasi a’zosi boʻlgan, uch karra jahon chempioni, SSSRda xizmat koʻrsatgan sport ustasi, SSSRda xizmat koʻrsatgan murabbiy boʻlgan. 1990-yilning yozida avtohalokatda vafot etgan. Maxarbekning katta akasi Aslan Xadartsev (1961-1990) ham kurash bilan shugʻullangan, SSSR terma jamoasi a’zosi boʻlgan, uch karra jahon chempioni, SSSRda xizmat koʻrsatgan sport ustasi, SSSRda xizmat koʻrsatgan murabbiy boʻlgan. 1990-yilning yozida avtohalokatda vafot etgan 2014-yil 29-sentyabrda Maxarbek Xadartsev Vladikavkaz shahri meri etib saylangan.